Keskustelupalvelu Discord on sulkenut äärioikeiston palvelimia, sillä ne rikkoivat palvelun käyttöehtosopimusta.

Discord ei ymmärrettävästi katso hyvällä silmällä vihapuhetta levittävien tahojen palvelimia omassa palvelussaan. Se on sulkenut ainakin kahdeksan äärioikeistoon kytköksissä olevaa palvelinta.

Polygon-julkaisun mukaan Redditin Discord-keskustelualueella on käynyt ilmi, ettei esimerkiksi viharyhmäksi luokitellun terroristisen kansallissosialistisen järjestön Atomwaffen Divisionin palvelimia enää löydy Discordista.

Discordin edustaja kertoi Polygonille, että heidän palvelun käyttöehtosopimuksessa kielletään kaikenlainen häirintä sekä väkivaltaan yllyttäminen. Discord ei lue palvelun kautta lähetettyjä yksityisviestejä. Sen sijaan he tutkivat ja toimivat nopeasti, jos palvelin tai käyttäjä rikkoo käyttöehtosopimusta.

“Löysimme kourallisen palvelimia jotka rikkoivat käyttöehtosopimusta, joten ne poistettiin palvelusta välittömästi”, kerrotaan Discordin tiedotteessa.

Discord on yksityisessä omistuksessa oleva yritys joka voi tehdä aivan millaisia periaatepäätöksiä se haluaa.